stanford-oval/wikipedia huggingface dataset:
מחלת קואוטס
מהלך

מחלת קואוטס גורמת לאבדן הדרגתי של הראייה. בדרך כלל, מחלת קואוטס פוגעת בעין אחת (חד-צדדית). דם הדולף מכלי דם לקויים שבקרקעית העין, ומשאירים מאחור משקעי כולסטרול ומזיקים לרשתית. מהלך המחלה הוא איטי בדרך כלל. בשלבים מתקדמים קיים סיכון להיפרדות רשתית. עלולים להתפתח גלאוקומה, אטרופיה וירודים.
במקרים מסוימים יש צורך בעקירת העין (אנוקלאציה).
מחלת קואוטס מופיעה עיקר בקרב בנים צעירים, בשכיחות של אחד מתוך 100,000. התסמינים מתחילים בעשור הראשון של החיים. הגיל שיא בהתחלת המחלה הוא גיל 6–8, אבל טווח הגילים יכול להיות בין 5 חדשים ל-גיל 71.
מחלת קואוטס נגרמת בשל מוטציות גנטיות ופוגעת בהתפתחות התקינה של כלי הדם ברשתית. כלי הדם מתרחבים, מתעוותים, נחלשים ודולפים מהם דם, חלבונים וחומרים שומניים, שעלולים לגרום לדימומים בזגוגית וברשתית, לגלאוקומה, להיפרדות רשתית, אטרופיה וירודים.
במקרים מסוימים יש צורך בעקירת העין (אנוקלאציה).
מחלת קואוטס יכולה להיות ביטוי חוץ-שרירי נדיר של הדיסטרופיה שרירית פסציוסקפולו-הומרלית. FSDH. במחקר יחיד דווח על התרחשותה באחוז אחד של חולי FSDH, יותר בסוג 1 - עם דלציות גדולות של D4Z4.
אבחנה מבדלת

רטינובלסטומה
רטינופתיה של פגות
ההפיפרפלזיה הממושכת הראשונית של הגוף הזגוגי של העין
כוריורטיניטיס בטוקסוקריאזיס
טלאנגייקטזיה האידיופתית הסב-גומתית (idiopathic juxtafoveolar teleangiectasis)
רטינופתיה על רקע המפרצות המיליאריות על שם לבר
(אקטזיה בלתי סדירה של כלי דם הרשתיים). למפרצות המיליאריות לבר ומחלת קואוטס ישנה תמונה קלינית דומה מאוד ועל כן מחברים רבים סבורים שהן אותה המחלה.
לפי הסקירה התמציתית של גורבניאן ואחרים, הדימות על ידי תהודה מגנטית עוזר באבחנה המבדלת בין מחלת קואוטס לבין רטינובלסטומה.
במקרה מחלת רואוטס דו-צדדית או המופיעה אצל בנות בדיקת דימות זו עוזרת להבחין בלאוקואנצפלופתיה עם הסתיידויות וציסטות תוך-גולגולתיות:
רטינופתיה תפליטית יחד עם לאוקואנצפלופתיה מסוג זה מופיעה בשתי הפרעות רב-מערכתיות אוטוזומיות רצסיביות:
מיקרואנגיופתיה של המוח והרשתית עם הסתיידויות וציסטות ("מחלת קואוטס פלוס") - גורמת לתחלואה ותמותה משמעותית על ידי דימומים במערכת העיכול
תסמונת רווס - גורמת תחלואה ותמותה משמעותית על ידי אנמיה אפלסטית
הפרעות אלה נגרמות לכאורה על ידי הפחתת שימור הטלומר. הפגיעות המוחיות לעיתים רחוקות הן אסימפטומטיות כשהילד פונה לרופא העיניים בגלל פזילה, לאוקוקוריה או גלאוקומה על רקע רטינופתיה תפליטית.
פתוגנזה

מחלת קואוטס נחשבת לתוצאה של פירוק מחסום דם-רשתית בתאים האנדותליים המביא לידי דליפת חומרים מן הדם הכוללים גבישי כולסטרול ומקרופאגים עמוסי שומנים לתוך הרשתית ולמרחב התת-רשתי. עם הזמן הצטברותו של תפליט חלבוני זה מעבה את הרשתית ומוביל להיפרדות תפליטית מסיבית של הרשתית.
פתוגנזה > גנטיקה מולקולרית

המקור המדויק של המחלה אינו ידוע אולם היא יכולה להיות קשורה למוטציה סומטית של החלבון (NDP (Norrie Disease Protein
אבחון

בבדיקת קרקעית העין (פונדוסקופיה) במחלת קואוטס ההתחלתית נראים כלי הדם של הרשתית מפותלים ומורחבים, בעיקר מתרכזים בחלקים ההיקפיים והרקתיים של הרשתית.
.
אבחון > ממצאי דימות

מחקרי דימות כמו אוטרסונוגרפיה (אולטרסאונד), טומוגרפיה ממוחשבת (CT) ותהודה מגנטית אלקטרונית (MRI) יכולים לסייע באבחון.
באולטרסואנד במחלת קואוטס נראית נעין מאסה היפראכואית בחלק האחורי של הגוף הזגוגי ללא הצללה אקוסטית אחורית. ניתן לצפות גם דימום תוך זגוגי ותת-רשתי.
בטומוגפריה הממוחשבת CT גלגל העין נראה היפרדנסי בהשוואה לגוף הזגוגי הנורמלי, זאת בגלל התפליט החלבוני, העלול לסתום את המרחב הזגוגי בשלב מתקדם של המחלה. השוליים הקדמיות של התפליט התת-רשתי מוגבר עם הניגוד. מכיוון שהרשתית נקבעת מאחור לדיסקה האופטית, הגברה זו מקבלת צורת V.
בתהודה המגנטית MRI הצפליט התת-רשתי מראה אות בעוצמה גבוהה בתמונות בשכלול T1 ובשכלול T2. אם קיימים דימום או פברוזה אז התפליט יכול להראות הטרוגני. המרחב התת-רשתי אינו מוגבר עם הניגוד בגדוליניום. הגברה קווית קלה עד מתונה ניתנת להבחנה בין התפליט לשאר הגוף הזגוגי.
בתהודה מגנטית גרעינית (ספקטרוסופיה MR פרוטונית) התפליט מראה פיק גדול ב-1-1.6 ppm. .
אבחון > ממצאים פתולוגיים

באופן גס, נראים בדרך כלל היפרדות של הרשתית ותפליט צהבהב תת-רשתי הכולל גבישי כולסטרול.
בבחינה מיקרוסקופית במקרים אחדים קירם של כלי הרשתית היא מעובה, בעוד שבמקרים אחרים הקיר יכול להיות דק יותר עם הרחבה לא סדירה של הלומן.

התפליט התת-רשתי מורכב מגבישי כולסטרול, מקרופאגים עמוסי כולסטרול וצבע, אריתרוציטים והמוסידרין.ברשתית ניתן לצפות גם בתגובה גנולומטוטית, בהשפעת התפליט.. חלקים של הרשתית יכולים לפתח גליוזיס כתגובה לנזק.
טיפול

בשלביה המוקדמים יש מעט אפשרויות טיפוליות. ניתן להיעזר בכירורגיית לייזר או בקריותרפיה לשם הריסת כלי הדם הלקויים., על מנת לעצור את התקדמות המחלה. עם זאת, עם כלי הדם הדולפים מצטברים מסביב לעצב הראייה אינו מומלץ טיפול זה שמא נזק של העצב יביא לידי עוורון קבוע.
אף על פי שמחלת קואוטס מובילה בהדרגה אל אבדן הראייה, קיימת אפשרות שהיא תעצור מעצמה, או זמנית או לחלוטין. תועדו מקרים שבהם המחלה החלימה לבד. עם זאת כשמתרחשת היפרדות רשתית המוחלטת, אבדן הראייה הוא ברוב המקרים לצמיתות.
אם המטופל סובל מכאבים עזים וסיבוכים נוספים יש צורך לפעמים בעקירת העין. (אנוקלאציה)
היסטוריה

הראשון שתיאר מחלה זו - ב־6 מקרים של ילדים - היה רופא העיניים הסקוטי ג'ורג' קואוטס בשנת 1908.
מחל, קואוטס נקראה כך לראשונה במאמר של רופא העיניים אויגן פון היפל בשנת 1913
לקראיה נוספת

G.Russu Boli și sindroame cu nume proprii - Ghid-Dicționar vol I, Junimea, Iași 1975 (ברומנית)
(ג. רוסו - מחלות ותסמונות בעלות שמות של אישים - מדריך-לקסיקון כרך א, הוצאת ז'ונימיה, יאש, 1975)
.G.Coats Forms of retinal disease with massive exudation Royal London Ophthalmic Hospital Reports, 1908, 17, 3: 440-525
הערות שוליים

↑  מחלת קואוטס
↑  ICD 10 2008 H35
↑  G Russu עמ' 218
1 2  מרכז רפואי שיבא, תל השומר, [מחלת קואוטס מחלת קואוטס], באתר מרכז רפואי שיבא, תל השומר
↑  [Judah Mirvish site atavist https://jmirvish.atavist.com/george-coats] By No Other Name.The Life and Eponym of George Coats
1 2 3 4  EdwardDP, Mafee MF, Garcia-Valenzuela E, Weiss RA. Coats' disease and persistent hyperplastic primary vitreous: role of MR imaging and CT. Radiol Clin North Am 1998; 36(6): 1119–1131.
↑  WoodsAC, Duke JR. Coats's disease. I. Review of the literature, diagnostic criteria, clinical findings, and plasma lipid studies. Br J Ophthalmol 1963; 47: 385–412.
↑  Statland JM1, Sacconi S, Farmakidis C, Donlin-Smith CM, Chung M, Tawil R. Coats syndrome in facioscapulohumeral dystrophy type 1: frequency and D4Z4 contraction size. Neurology. 2013 Mar 26;80(13):1247-50. doi: 10.1212/WNL.0b013e3182897116. Epub 2013 Feb 27.
↑  ChangMM, McLean IW, Merritt JC. Coats' disease: a study of 62 histologically confirmed cases. J Pediatr Ophthalmol Strabismus 1984; 21(5): 163–168.
↑  מחלת קואוטס והטלאנגייקטזיות הראשוניות או המשניותOphtalmologie, vol. 2, no 3, אוגוסט 2005, עמ' 185–201A. Balmer, L. Zografos, S. Uffer, F. Munier, « Maladie de Coats et télangiectasies primaires ou secondaires
↑  ShieldsJA, Shields CL. Review: Coats disease—the 2001 LuEsther T. Mertz lecture. Retina 2002; 22(1): 80–91.
↑  BerrocalT, de Orbe A, Prieto C, et al. US and color Doppler imaging of ocular and orbital disease in the pediatric age group. RadioGraphics 1996; 16(2): 251–272.
↑  GlasierCM, Brodsky MC, Leithiser RE Jr, Williamson SL, Seibert JJ. High resolution ultrasound with Doppler: a diagnostic adjunct in orbital and ocular lesions in children. Pediatr Radiol 1992; 22(3): 174–178.
↑  EisenbergL, Castillo M, Kwock L, Mukherji SK, Wallace DK. Proton MR spectroscopy in Coats disease. AJNR Am J Neuroradiol 1997; 18(4): 727–729.
↑  Chung EM, Specht CS, Schroeder JW. Pediatric Orbit Tumors and Turmorlike Lesions: Neuroepthelial Lesions of the Ocular Globe and Optic Nerve. Radiographics. 2007 Jul-Aug;27(4):1159-86.
↑  KremerI, Nissenkorn I, Ben-Sira I. Cytologic and biochemical examination of the subretinal fluid in diagnosis of Coats' disease. Acta Ophthalmol (Copenh) 1989; 67(3): 342–346.
↑  FernandesBF, Odashiro AN, Maloney S, Zajdenweber ME, Lopes AG, Burnier MN Jr. Clinical-histopathological correlation in a case of Coats' disease. Diagn Pathol 2006; 1: 24.
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
קרקעית עין נורמטיבית, לפי הגלריה הרפואית של מיקאל הגסטרם
קרקעית עין ימנית במחלת קואוטס
יומנו של חנון - משחקי מזל

| --- | --- |
כריכת הספר
כריכת הספר
 מידע כללי
 מאת:  ג'ף קיני
 איורים:  ג'ף קיני
 שפת המקור:  אנגלית
 סוגה:  ספר קומדי
 מקום התרחשות:  ארצות הברית 
 הוצאה
 הוצאה בשפת המקור:  Amulet Books
 תאריך הוצאה:  2013
 מספר עמודים:  217 (בעברית ובאנגלית)
 הוצאה בעברית
 הוצאה:  כנרת
 סדרה
 סדרת ספרים:  יומנו של חנון
 ספר קודם:  יומנו של חנון - הצלע השלישית
 הספר הבא:  יומנו של חנון - חופשה על גלגלים
 קישורים חיצוניים
 הספרייה הלאומית:  003732651
 
יומנו של חנון - משחקי מזל (באנגלית: Diary of a Wimpy Kid: Hard Luck) הוא הספר השמיני בסדרת יומנו של חנון, שנכתבה ואוירה על ידי הסופר והמאייר האמריקאי, ג'ף קיני.
עלילה > מבוא

ספר זה הוא חלק ב' של הספר השביעי בסדרה, יומנו של חנון: הצלע השלישית. גם כאן מתלבט גרג באותה שאלה כמו בספר הקודם: מה יותר חשוב, חברים או משפחה? בעוד שבספר השביעי השאלה מוצגת, בספר זה מובאת תשובתו של גרג לשאלה: חברים. שלא כמו בספר הקודם, שבו גרג סבל ממזל רע, בספר הזה יש לגרג מזל חמקמק. הספר מתרחש באביב (החל ב-1 במרץ ועד 30 באפריל, כאשר מדלגים על הראשון באפריל).
עלילה > הפתיחה

גרג פותח באמירה שאמא שלו תמיד אומרת: חברים באים והולכים אבל משפחה זה לתמיד. אחר כך הוא מונה את כל הקשיים במשפחה, ומתברר שיש עשרה קשיים. אחר כך גרג מזכיר לנו את מה שקרה בסוף הספר השביעי, בו ראולי עוזב את גרג לטובת אביגיל, ומספר לנו על הקשיים שלו בלי ראולי, ובכך נגמרת הפתיחה.
עלילה > שאיפותיו של גרג והכדור תשובות

גרג מספר על שאיפותיו: להיות שוב חבר של ראולי, להיות מקובל חברתית, למצוא את הטבעת של מימו הפלי שהלכה לאיבוד, להיות חבר של פרגלי. לאחר שגרג משיג את הכדור תשובות, דברים מסתדרים בחייו: הוא חוזר להיות חבר של ראולי, מוצא את הטבעת שאבדה, אך עדין אינו מקובל חברתית.
עלילה > התשובה לשאלה

גרג מסכם את הספר הקודם ואת זה באמירה:
" אני יודע שאמא תמיד אומרת שחברים באים והולכים ואולי זה גם נכון. אבל המשפחה לא תהיה שם כשמקלי מינגו ירדוף אחריכם עם החגורה שלו בדרך חזרה הביתה מבית ספר. אני בטוח שבהמשך ראולי ואני שוב נריב בגלל משהו, אבל נכון לעכשיו אנחנו בסדר גמור או לפחות עד שהספר מחזור יפורסם. אבל נראה שעם זה כבר נתמודד"
זו היא גם התשובה לשאלה שנשאלת: מה יותר חשוב, חברים או משפחה?
דמויות > דמויות ראשיות

גרגורי (גרג) הפלי - נער מתבגר, גיבור הספר.
סוזן הפלי - האם במשפחת הפלי ואשתו של פרנק.
פרנק הפלי - אביהם של גרג, רודריק ומני, ובעלה של סוזן.
רודריק הפלי - אחיו הגדול של גרג.
מני הפלי - אחיו הקטן של גרג.
ראולי ג'פרסון - חברו הטוב ביותר לשעבר של גרג, חבר של אביגיל.
אביגיל - חברתו של ראולי, בסוף הספר היא נפרדת ממנו.
פרגלי - ילד עם בעיות היגיינה.
דמויות > דמויות משניות

מגדת העתידות - מגדת העתידות של אודרה.
אודרה הפלי - דודה של גרג שלא עושה שום דבר בלי לשאול את מגדת העתידות.
ורוניקה הפלי - עוד דודה של גרג, שאין סיכוי לראות שלא בשיחת וידאו בטלפון הסלולרי.
מלווין הפלי - בן של גרטשן, קצת מופרע.
מלקולם הפלי - בן של גרטשן, מופרע מאוד, אפילו יותר ממלווין.
גרטשן הפלי - דודה של גרג, אימו של מלווין ומלקולם, מחזיקה גן חיות בבית.
הארנבת הפלי - הארנבת של גרטשן.
קייקי הפלי - דודה של גרג, שונאת ילדים (וגם את מגדת העתידות).
מימו הפלי - סבתא רבתא של גרג, מתה חודשיים לפני תחילת הספר.
נושאים אחרים > מוסר השכל

מושר ההשכל של הספר הוא: חברים יותר חשובים ממשפחה. כמו שמתואר בסוף:
"אני יודע שאמא תמיד אומרת שחברים באים והולכים ואולי זה גם נכון. אבל המשפחה לא תהיה שם כשמקלי מינגו ירדוף אחריכם עם החגורה שלו בדרך חזרה הביתה מבית ספר."
(ראה למעלה, התשובה לשאלה)
נושאים אחרים > מקור השם

מקורו של השם משחקי מזל הוא בכינויי של גרג לקמע: משהו שגורם למזל לשחק לי.
ראו גם

יומנו של חנון
183

שנת 183 היא השנה ה-83 במאה ה-2. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. ספירת הנוצרים, המקובלת כיום, החלה בשנת 525, ולכן המספר הסודר של שנת 183 ניתן לה בדיעבד.
כל התאריכים שלהלן הם לפי הלוח היוליאני.
אירועים

המצביא חניבעל מתאבד בשתיית רעל
ראו גם

ילידי 183‎
נפטרים ב-183‎
5 במאי

5 במאי הוא היום ה-125 בשנה (126 בשנה מעוברת), בשבוע ה-18 בלוח הגרגוריאני. עד לסיום השנה, נשארו עוד 240 ימים.
אירועים היסטוריים ביום זה

1494 – כריסטופר קולומבוס מגלה את ג'מייקה במסעו השני לאמריקה
1789 – אספת המעמדות הצרפתית מתכנסת לראשונה מאז 1614
1818 – קרב מאיפו מסיים את מלחמת העצמאות הצ'יליאנית
1835 – קו הרכבת הראשון באירופה היבשתית נפתח בבלגיה, בין בריסל למכלן
1891 – נחנך אולם ה"קרנגי הול" בניו יורק
1912 – נפתחת אולימפיאדת סטוקהולם
1936 – כוחות איטליה כובשים את אדיס אבבה בירת אתיופיה
1941 – הקיסר היילה סילאסי חוזר לאתיופיה
1945 – מלחמת העולם השנייה: כוחות גרמניה בהולנד ובדנמרק נכנעים
1949 – מועצת אירופה נוסדת
1955 – גרמניה המערבית זוכה בריבונות מלאה
1961 – במסגרת תוכנית מרקורי האמריקאית, האסטרונאוט האמריקאי הראשון, אלן שפרד, משוגר בטיסה תת-מסלולית במשימת מרקורי-רדסטון 3, עם החללית פרידום 7
1983 – חיים הרצוג מושבע לנשיאה השישי של מדינת ישראל, בעקבות זכייתו בבחירות
2002 – ז'אק שיראק נבחר כנשיא צרפת בסיבוב הבחירות השני
2002 – נחיתת החללית סויוז TM-33 עם צוות מתחנת החלל הבינלאומית ותייר החלל השני מרק שאטלוורת'
2005 – טוני בלייר נבחר בפעם השלישית לראש ממשלת בריטניה
2017 – ממשלת קוריאה הצפונית מודיעה על ניסיון התנקשות של ה־CIA בקים ג'ונג און
2017 – טיסת הבכורה של מטוס הנוסעים הסיני קומק C-919
2018 – משגר אטלס 5 משגר את הנחתת InSight של נאס"א לחקר מאדים וחלליות הקיובסאט MarCO-A ו־MarCO-B שנועדו לנטר את הנחיתה
2019 – התרסקות טיסה 1492 של אירופלוט
נולדו

1813 – סרן קירקגור, פילוסוף דני, אבי האקזיסטנציאליזם (נפטר ב-1855)
1818 – קרל מרקס, סוציולוג ופילוסוף גרמני, אבי הקומוניזם (נפטר ב-1883)
1862 – ניקו פירוסמני, גדול ציירי גאורגיה (נפטר ב-1918)
1864 – נלי בליי, עיתונאית אמריקאית (נפטרה ב-1922)
1889 – רנה גאטו, מתמטיקאי צרפתי (נפטר ב-1914)
1901 – גרטרוד קראוס, מחלוצות המחול המודרני בארץ ישראל (נפטרה ב-1977)
1906 – נ. סטרויה, שחקן וקומיקאי רומני-ישראלי (נפטר ב-1990)
1911 – ברונו הוסאר, נזיר דומיניקני ממוצא יהודי, המייסד של הכפר השיתופי היהודי-ערבי נוה שלום (נפטר ב-1996)
1912 – מישאל שחם, ממקימי צה"ל ומפקדיו הראשונים בדרגת אלוף-משנה, מפקד החטיבה הירושלמית, יוזם הקמת יחידה 101, חבר משלחת ישראל באו"ם (נפטר ב-1992)
1917 – מנשה הראל, גאוגרף וחוקר ארץ ישראל (נפטר ב-2014)
1920 – חיים קאזיס, עורך דין פלילי (נפטר ב-2017)
1922 – דומיטרו חנקו, פובליציסט, מסאי, היסטוריון ומתרגם יהודי-רומני
1927 – פאט קרול, שחקנית, קומיקאית וזמרת אמריקאית (נפטרה ב-2022)
1927 – אריקה (רבקה) באומינגר, פיזיקאית ניסויית ישראלית (נפטרה ב-2024)
1929 – איילין וודס, שחקנית, זמרת ומדבבת אמריקאית (נפטרה ב-2010)
1931 – עירית עמיאל, סופרת, משוררת ומתרגמת ישראלית (נפטרה ב-2021)
1931 – אברהם קפלן, מנצח מקהלות ומלחין ישראלי-אמריקאי (נפטר ב-2023)
1934 – גדעון הוד, שדרן ומגיש רדיו ב"קול ישראל" (נפטר ב-2024)
1935 – אברהם מור, שחקן ומדבב ישראלי (נפטר ב-2012)
1937 – עודד קוטלר, שחקן ובמאי ישראלי
1942 – תמי ויינט, זמרת אמריקאית (נפטרה ב-1998)
1944 – בו לארסון, כדורגלן שוודי (נפטר ב-2023)
1946 – דוד פרימו, כדורגלן ישראלי
1946 – שלום חגי, אלוף בצה"ל ואיש עסקים ישראלי, ראש אגף האספקה בעלי קבוצת הארגז ובעל השליטה בטיב טעם
1946 – נסים דיין, במאי קולנוע ישראלי
1948 – נעמי בן גור, סופרת, מרצה, חוקרת, מתרגמת ועורכת של ספרות ילדים
1949 – אופירה גלוסקא, זמרת ישראלית
1949 – טוני פארקס, כדורגלן ומאמן כדורגל אנגלי
1950 – עמוס נחום, צלם טבע ישראלי-אמריקאי
1952 – משה גפני, חבר הכנסת וסגן שר לשעבר
1953 – יגאל ורדי, גרפולוג, פסיכולוג, צייר וסופר ישראלי
1955 – דייוויד פקוסקה, פקיד ממשל אמריקאי שהיה תת אדמירל במשמר החופים של ארצות הברית
1957 – ריצ'רד אי. גרנט, שחקן קולנוע בריטי
1958 – רון ארד, חייל ישראלי, נפל בשבי בלבנון
1963 – ג'יימס לאברי, מוזיקאי קנדי, סולן להקת דרים ת'יאטר
1964 – חגי פלג, מנכ"ל המשרד לביטחון הפנים, מנכ"ל המשרד לנושאים אסטרטגיים ומפקד הימ"מ
1964 – אפרת מישורי, משוררת, מסאית, אמנית מיצג וקולנוענית ישראלית
1968 – אייל בוחבוט, מוזיקאי, איש תיאטרון ופעיל בתחום מדיניות החינוך והתרבות בישראל
1970 – יעקב אביטן, שר הדתות מטעם מפלגת ש"ס
1972 – נמרוד רשף, שחקן, ראפר, יוצר קומיקס, מפיק ומנחה טלוויזיה ישראלי
1974 – מולי שולמן, שחקן, במאי, מתרגם ומדובב ישראלי
1979 – אימאני, זמרת-יוצרת צרפתית-קומוריאנית
1979 – הינד, זמרת בחריינית פופולרית במדינות המפרץ הפרסי
1979 – פיט ונץ, בסיסט של הלהקה פול אאוט בוי
1980 – יוסי בניון, כדורגלן ישראלי
1983 – הנרי קאביל, שחקן קולנוע בריטי
1988 – אדל, זמרת בריטית
1989 – כריס בראון, זמר ושחקן אמריקאי
2005 – צ'אבי, זמר-יוצר אמריקאי ממוצא מקסיקני
נפטרו

1785 – שאול הלוי רב קהילת אמדן והאג (נולד ב-1711)
1821 – נפוליאון בונפרטה, קיסר צרפת (נולד ב-1769)
1859 – יוהאן פטר גוסטב לז'ן דיריכלה, מתמטיקאי גרמני (נולד ב-1805)
1892 – אוגוסט וילהלם פון הופמן, כימאי גרמני (נולד ב-1818)
1981 – בובי סנדס, חבר "הצבא האירי הרפובליקני הזמני" (נולד ב-1954)
1992 – ז'אן-קלוד פסקל, זמר צרפתי, זוכה אירוויזיון 1961 כנציג לוקסמבורג (נולד ב-1927)
1995 – מיכאל בוטביניק, שחמטאי רוסי יהודי, מספר פעמים אלוף העולם בשחמט (נולד ב-1911)
1995 – יעקב לוינגר, הוגה דעות ישראלי, ראש החוג לפילוסופיה יהודית באוניברסיטת תל אביב (נולד ב-1928)
2008 – נחמיה קין, אלוף בצה"ל, ראש אגף האפסנאות (נולד ב-1925)
2010 – עומארו יאר אדואה, נשיא ניגריה (נולד ב-1951)
2010 – מקס פלבסקי, איש עסקים ופילנתרופ אמריקאי (נולד ב-1924)
2011 – דנה ווינטר, שחקנית קולנוע וטלוויזיה בריטית-אמריקאית (נולדה ב-1931)
2015 – שלמה שבא, סופר ועיתונאי (נולד ב-1929)
2017 – אדולף קיפר, שחיין אמריקאי (נולד ב-1918)
2017 – בנימין אלון, מנהיג ציבור ציוני דתי (נולד ב-1954)
2019 – ראומה אלדר, קריינית בכירה, שדרנית ועורכת בקול ישראל (נולדה ב-1928)
2021 – ג'ורג' יאנג, דמות מרכזית בייבוא קוקאין לארצות הברית בשנות ה-70 ובתחילת שנות ה-80 (נולד ב-1942)
2021 – דן תופיק, פרופסור לביוכימיה במחלקה למדעים ביומולקולריים של מכון ויצמן למדע וסגן יו"ר המועצה המדעית של המכון (נולד ב-1955)
2022 – שלום פישר, איש עסקים חרדי ישראלי, בעל השליטה ברשת איקאה בישראל, מבעלי שופרסל והיו"ר שלה (נולד ב-1957)
2024 – ססאר לואיס מנוטי, מאמן כדורגל ארגנטינאי (נולד ב-1938)
2024 – ברנרד היל, שחקן קולנוע ותיאטרון בריטי (נולד ב-1944)
חגים ואירועים החלים ביום זה

דנמרק – יום השחרור (1945)
הולנד – יום השחרור (1945)
אתיופיה – יום השחרור (1941), שנקבע בתאריך חזרתו של היילה סלאסי לאדיס אבבה
ארצות הברית ומקסיקו – סינקו דה מאיו
שיאו של מטר המטאורים אטא-אקווארידים
בנצרות הקתולית מצוין יום חגו של הקדוש הילריוס מארל
יום לעידוד המודעות לרחצת ידיים בארגון הבריאות העולמי
ראו גם

4 במאי – 6 במאי
מאי
לוח אירועים שנתי
נלי בליי
יום לעידוד רחצת ידיים של ארגון הבריאות העולמי
אריה ברונר

| --- | --- |
אין תמונה חופשית
 לידה:  1960 (בן 64 בערך)
 מוקד פעילות:  ישראל ישראל
 עיסוק:  זמר חסידי
 זרם:  חרדי
 סוגה:  מוזיקה חסידית
 סוג קול:  בריטון
 שפה מועדפת:  עברית
 כלי נגינה:  פסנתר
 שיתופי פעולה בולטים:  שמואל ברונר
 
אַרְיֵה בְּרוֹנֶר (נולד ב-1960) הוא זמר חסידי ישראלי.
ביוגרפיה

ברונר הוא בן לניצולי שואה. אביו יצחק, שעלה ארצה מבלגיה, הוא אחיו של יעקב ברונר, מראשי פא"י. אימו יוצאת אוסטריה.
ברונר למד בצעירותו במוסדות חרדיים ובישיבות. כבר בגיל צעיר הוא החל לעסוק במוזיקה. אביו, שהיה בעל קורא וחזן, היה נקודת המפגש הראשונית שלו ושל אחיו שמואל לעולם המוזיקה.
קריירה מוזיקלית

ברונר הוציא מספר אלבומים עצמיים, ולאחר מכן הוציא יחד עם אחיו שמואל כעשרה אלבומים. אחדים מתקליטיו עיבד יצחק גרציאני, ואת האחרים עיבדו משה לאופר ואחיו.
הופיע במשך שנים עם אחיו כזמר חתונות. בשנות ה-90 החלו האחים לעבוד בנפרד ובסגנונות שונים. שמואל נשאר בסגנון החסידי המקובל, ואילו אריה פרץ כשייסד את ז'אנר הרוק בחתונות המגזר החרדי. בעקבות כך, מוכר ברונר כ"רוקיסט של המוזיקה חסידית". במאה העשרים ואחת הפסיק להופיע.
מ-2015 עד 2019 שפט בתוכנית המוזיקה "הקול הבא" ששודרה ברדיו קול חי, למציאת הזמר החרדי הבא.
בנובמבר 2019, חשוון ה'תש"פ, החל להגיש תוכנית שבועית באתר כיכר השבת, הנקראת "הללוהו במינים ועוגב", בה הוא מדבר ושר על פרשת השבוע.
חיים אישיים

ברונר נשוי ומתגורר בפתח תקווה.
דיסקוגרפיה ושיתופי פעולה

הלב
הנשמה לך 6
והשב ישראל לנויהם (ביחד עם אחיו שמואל ברונר)
וקראת לשבת עונג
חסידיש 1
חסידיש 3
מעין עולם הבא
משאלות
משהו בשביל הלב (עם ישי לפידות)
עשה ועושה ויעשה
קומזיץ 1
קומזיץ 2
קומזיץ 3
קומזיץ 4 - רזא דשבת
שובה
30 שנה לתנועת בני תורה
תורה וגאולה
תורתך שעשועי
תפילה תורה אמונה
הערות שוליים

↑  "הקול הבא" - פרק הבכורה של עונה 2 – המנחה מנחם טוקר מציג את ברונר, בערוץ היוטיוב של התכנית
↑  אריה ברונר, הללוהו במילים ועוגב: אריה ברונר בפינה חדשה, באתר כיכר השבת, ‏7 בנובמבר 2019
↑  אריה ברונר - כיכר השבת
| --- | --- |
בקרת זהויות :  MusicBrainz: 7b030c8e-ad86-4220-a7ea-823597efdbee  VIAF: 308283167   WorldCat (עם VIAF): 308283167
שיקוי האהבה

פרסומת באיטלקית לאופרה שיקוי האהבה
שיקוי האהבה (באיטלקית: L'elisir d'amore) היא אופרה בופה (אופרה קומית איטלקית) בשתי מערכות מאת מלחין האופרה גאטנו דוניצטי. דוניצטי חיבר את המוזיקה, והליברטו נכתב על ידי פליצ'ה רומאני. שיקוי האהבה מוגדרת בפרטיטורה כאופרה מסוגה melodrama giocoso. הצגת הבכורה נערכה ב- 12 במאי 1832, ב- Teatro della Cannobiana שבמילאנו.
תפקידים

|  |
| --- | --- | --- |
| נמורינו, איכר פשוט המאוהב באדינה | טנור |  |
| אדינה, נערה יפה ובעלת אדמות | סופרן |  |
| בלקורה, סמל בצבא | בריטון |  |
| דולקמרה, רוכל המתחזה לרופא מומחה | באס |  |
| ג'יאנטה, בת איכרים | סופרן |  |
איכרים מהכפר, חיילים מהגדוד של בלקורה
עלילה

העלילה מתרחשת בכפר איטלקי קטן, במאה התשע עשרה.
עלילה > מערכה ראשונה

נמורינו, איכר עני, מאוהב באדינה, בעלת האדמות היפה, אך אדינה לא משיבה לנמורינו אהבה. כבר בתחילת האופרה מגלה נמורינו את אהבתו באריה "לו ידעתי מה אומרות עיניה, לו שמעתי מה לוחשות שפתיה..". כאשר נמורינו שומע את אדינה מקריאה לעובדיה את האגדה על טריסטן ואיזולדה, טריסטן שהיה מאוהב באיזולדה שלא נענתה לחיזוריו אך "כשהלב קשה כמו אבן, אין תשובה ואין סיכוי - את הכל מיד פותרת לגימה מן השיקוי" .. "כפית של שיקוי אהבה...ואיזולדה התאהבה" הוא מחליט שהוא יזכה בליבה של אדינה באמצעות שיקוי אהבה. כאשר הסמל בלקורה כובש הלבבות מגיע לכפר, הוא מציג את עצמו באריה "אהבה, כלומר amore היא הכוח, היא הנשק, ואני כלומר בלקורה מגויס עם כל הלב, בפקודה תמיד רעב - להתאהב". בלקורה מציע נישואין לאדינה עוד באותו היום לעיני כל הכפר, מתוך ביטחון שהיא אכן תסכים. דולקמרה, נוכל המתחזה לרופא (ואף מגדיר את עצמו "הדוקטור האנציקלופדי"),"אני פרופסור מאוד מוכר, לומר את שמי זה מיותר, יודעים עלי בכל עיר וכפר... כל מחלה ניצחתי, עיני עוורים פקחתי..." מגיע לכפר ומנסה למכור לתושבים שיקוי המרפא כל מחלה "שיקוי נגד ברונכיטיס, שיקוי נגד קוליטיס, שיקוי נגד אנגינה ונגד סקרלטינה". לאחר שאף אחד מן התושבים לא קונה את השיקוי, נמורינו פונה לדולקמרה ושואל אותו האם יש לו שיקוי אהבה בדומה לשיקוי ששתו טריסטן ואיזולדה. "מר פרופסור, לקנות רציתי...איזה יופי לא ציפיתי! שהיא תתאהב לנצח... יש לי ! בטח! יש עתיד ויש תקווה! זה שיקוי האהבה!" דולקמרה משיב בחיוב, ומוכר לנמורינו יין רגיל, תמורת המטבע היחיד שהיה בכיסו. כדי שיספיק לברוח בזמן, דולקמרה אומר לנמורינו שהשפעת השיקוי תתחיל רק למחרת. נמורינו שותה את היין, משתכר מיד, ומייחס זאת להשפעתו הקסומה של ה"שיקוי". נמורינו פוגש את אדינה תחת השפעת היין. היא מתגרה בו, והוא, בטוח שלמחרת היום יזכה בליבה, אומר לה שהוא התגבר על אהבתו, ומתעלם ממנה לאחר מכן. אדינה מושפלת מהתעלמותו של נמורינו, אך מסתירה את רגשותיה. כדי להשפיל אותו בחזרה, היא מסכימה להצעת החתונה של בלקורה הנפוח "הלילה אדינה אומרת בלי פחד: לנצח בלקורה, לנצח ביחד", והתאריך לחתונה נקבע לאחר שישה ימים. אדינה מספרת לנמורינו על ההחלטה, אולם הוא ממשיך להתנהג כלפיה באדישות, עדיין בטוח שלמחרת היום יזכה בליבה. בלקורה מקבל הודעה כי הגדוד שלו עומד להישלח מהכפר למחרת ומבקש מאדינה להקדים את תאריך החתונה לאותו הערב והיא מסכימה. נמורינו נבהל מהקדמת החתונה, ומתחנן בפני אדינה שתדחה את החתונה למחרת בבוקר. אדינה, מתוך רצון להשפיל את נמורינו, לא מסכימה לבקשתו. בלקורה מתרגז, ומאיים על נמורינו במכות.